இதனை சிறுகதை என்று தான் சொல்கின்றனர். பக்கமோ ஒரு ஐம்பது இருக்கும். அதனால் நான் இதனை குறுநாவல் என சொல்ல இருக்கிறேன். தாஸ்தாயெவ்ஸ்கியின் எந்த நூலினை எடுத்தாலும் அதன் பிரதானம் இரண்டு விஷயங்கள் தான். ஒன்று தனிமை மற்றொன்று உளவியல். இந்தக் கதையில் கதையின் நாயகன் ‘நான்’ என முன்னிலையிலேயே வருகிறான். இந்நாவல் நடக்கும் இடம் பீட்டர்ஸ்பர்க். அங்கு விடுமுறையினை கொண்டாட ஊரில் இருப்பவர்கள் வெளியூர் கிளம்புகிறார்கள். நாயகனுக்கோ எங்கு செல்வது எனத் தெரியவில்லை. அவனை எந்த சொந்தமும் அழைக்கவும் இல்லை. அப்போது அவனை அந்த ஊரே தனிமையில் ஆழ்த்துகிறதோ என ஐயம் கொள்கிறான். அந்த தெருக்களின் வழியே நடக்கிறான். இந்தப் பகுதிகள் முழுக்க கதையில் முதல் இரவாக வருகிறது. அந்த நேரம் பார்த்து அந்த தெருவில் ஒரு பெண் நிற்கிறாள்.